Πεταλιοί

Οι Πεταλιοί είναι νησιωτικό σύμπλεγμα που βρίσκεται στον νότιο Ευβοϊκό κόλπο. Ανήκουν στον δήμο Καρύστου της περιφέρειας Στερεάς Ελλάδας. Το σύμπλεγμα περιλαμβάνει 10 νησιά τα οποία είναι όλα ακατοίκητα. Στο κοντινό παρελθόν όμως, διατηρούσαν έναν μικρό πληθυσμό η Μεγαλόνησος και το Χερσονήσι τα οποία είναι και τα μεγαλύτερα νησιά του συμπλέγματος. Τα υπόλοιπα νησιά του συμπλέγματος είναι τα Αβγό, Λαμπερούσα, Λουλούδι, Μακρονήσι, Ποντικόνησο, Πράσο, Τράγος και Φούντι. Η συνολική έκταση του συμπλέγματος είναι περίπου 22,5 τετραγωνικά χιλιόμετρα. Τα νησιά που αποτελούν το σύμπλεγμα αναφέρονται παρακάτω κατά αλφαβητική σειρά. 
 Τα νησιά των Πεταλιών 
Όνομα νησιούΈκταση(τετραγωνικάχιλιόμετρα)Μέγιστουψόμετρο(μέτρα)ΣυντεταγμένεςΕικόνα Μακρονήσι(Μακρύ)  120x120px|none Αβγό(Στογγυλό)  120x120px|none Λαμπερούσα(Λεμπερούσα) 0,332  120x120px|none Φούντι(Φουντάς) 0,128  120x120px|none Πράσο(Πλατονήσι, Πλατουράδα)  120x120px|none Τραγονήσι(Τράγος) 0,268  120x120px|none Χερσονήσι(Μικρό Πετάλι, Ξέρο) 3,833 186  120x120px|none Ποντικόνησο  Μεγαλόνησος(Μεγάλο Πετάλι, Ρώσα) 17,2 370  120x120px|none Λουλούδι(Λουλούδα) 

Ιστορικά στοιχεία
Οι Πεταλιοί την εποχή της τουρκοκρατίας ανήκαν στον Ομέρ πασά της Καρύστου και φιλοξενούσαν το χαρέμι του. Μάλιστα µε την εγκαθίδρυση του νεοελληνικού κράτους, αναγνωρίστηκε η κυριότητα των Πεταλιών στον Οµέρ Πασά για περίπου µία δεκαετία. Αργότερα ο Οµέρ Πασάς τους πούλησε στον Ιωάννη Παπαρρηγόπουλο, τότε πρόξενο της Ρωσίας στην Ελλάδα και σύμβουλο Επικρατείας του τσάρου Νικολάου Α’. Το 1846 ο οι Πεταλιοί πουληθήκαν από τον Παπαρρηγόπουλο στους αδελφούς Λέοντα και Αλέξανδρο I. Σενιέβιν, Ρώσους αξιωματικούς της αυλής του Νικολάου Α’, όπου το 1848, ο Λέων (Leonid) Σενιέβιν έχτισε ορθόδοξο ναό στο Ξερονήσι των Πεταλιών, όπως αναγράφει µέχρι σήμερα η εντοιχισμένη επιγραφή.

Το 1871 οι Πεταλιοί δωρίστηκαν από τους αδελφούς Σενιέβιν, εκ μέρους του τσάρου Αλέξανδρου Β', στον  Γεώργιο Α' µε την ευκαιρία των γάμων του µε την ανιψιά του τσάρου Όλγα Κωνσταντίνοβνα.  Με τη δολοφονία του Γεώργιου Α’ στις 18 Μαρτίου 1913 και οι Πεταλιοί πέρασαν στην κυριότητα του Γεωργίου Β', όπου το 1916 τους µεταβίβασε στα αδέλφια Λεωνίδα Ανδρ. Εµπειρίκο και Μαρή Ανδρ. Εµπειρίκο της γνωστής εφοπλιστικής οικογενείας Εμπειρίκου.

Αργότερα αποκτήθηκε το ένα τρίτο από τον αδελφό τους Μιχ. Ανδρ. Εµπειρίκο. Τα ποσοστά τους (ένα τρίτο έκαστος) αποκτήθηκαν αργότερα από τη βρετανική εταιρεία συμφερόντων τους Byron Steaming Co. Ltd.. Η συγκεκριμένη εταιρεία το 1926 αποκτήθηκε εξ ολόκληρου από τον Μαρή Ανδρ. Εµπειρίκο, ιδρύοντας το 1926 την Κτήμα Πεταλιοί ΑΕ, στην οποία και µεταβίβασε τις 10 νησίδες ως «εισφορά σε είδος». 

Σήμερα το ιδιοκτησιακό καθεστώς δεν είναι σαφές καθώς φαίνεται να υπάρχει δικαστική διαμάχη μεταξύ των εφοπλιστών Μαρή Εμπειρίκου (εγγονός του Μαρη Ανδρ. Εμπειρικού) και του Σπύρου Καρνέση. 

Παραπομπές

Εξωτερικοί σύνδεσμοι

Wikimapia - Οι Πεταλιοί

κατηγορία:ιδιωτικά νησιά Ελλάδας
κατηγορία:Νησιωτικά συμπλέγματα Ελλάδας
Κατηγορία:Βραχονησίδες Εύβοιας
Κατηγορία:Ελληνικές βραχονησίδες